Hozd el, édes esti szellő
Hozd el, édes esti szellő,
Hozd el álmomat,
Álmadólag elfeledni
Hosszú útamat.
Vigy szerelmem báj honába;
Róza lelkem lágy karába
Vigy el engemet

Hozd előmbe szép szemének
Bájoló egét,
Angyallelke s szent szerelme
Tiszta tűkörét.
Hagyd éreznem olvadását,
Olvadása pillantását
Égni lelkemen!

Annyi boldog óra közzűl
Egy órácska csak,
Hol szív szívvel, ajk ajakkal
Összeforrjanak;
Képzeletben is egy éden,
És a kínos messzeségben
Isten-éldelet!